CELEX: 32007R0634
Language: sl
Date: 2007-06-07
Title: Uredba Komisije (ES) št. 634/2007 z dne 7. junija 2007 o izdaji dovoljenja za selenometionin, proizveden iz Saccharomyces cerevisiae NCYC R397, kot krmni dodatek (Besedilo velja za EGP)

8.6.2007   
            
            
               SL
            
            
               Uradni list Evropske unije
            
            
               L 146/14
            
         
      UREDBA KOMISIJE (ES) št. 634/2007
   z dne 7. junija 2007
   o izdaji dovoljenja za selenometionin, proizveden iz Saccharomyces cerevisiae NCYC R397, kot krmni dodatek
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za odobritev takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev pripravka selenometionina, proizvedenega iz Saccharomyces cerevisiae NCYC R397, kot krmnega dodatka za vse vrste v kategorijo dodatkov k prehrani „nutritivni dodatki“.
            
         
               (4)
            
            
               Evropska agencija za varnost hrane (Agencija) je v svojem mnenju z dne 5. decembra 2006 navedla, da selenometionin, proizveden iz Saccharomyces cerevisiae NCYC R397, nima škodljivega vpliva na zdravje živali in ljudi ali okolje (2). Poleg tega je ugotovila, da selenometionin, proizveden iz Saccharomyces cerevisiae NCYC R397, ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 izključevalo izdajo dovoljenja. V skladu s tem mnenjem se lahko uporaba navedenega pripravka šteje kot vir biorazpoložljivega selena in izpolnjuje merila za nutritivni dodatek za vse vrste. Agencija v mnenju priporoča ustrezne ukrepe za varnost uporabnikov. Ne upošteva pa potrebe po posebnih zahtevah za spremljanje po začetku trženja. To mnenje potrjuje tudi poročilo o analizni metodi krmnega dodatka v krmi, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljen v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, ki je opredeljen v Prilogi in je uvrščen v kategorijo dodatkov „nutritivni dodatki“ in v funkcionalno skupino „sestavine elementov v sledovih“, je dovoljen kot dodatek v prehrani živali v skladu s pogoji, določenimi v navedeni prilogi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. junija 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  Opinion of the Scientific Panel on Additives and Products or Substances used in Animal Feed on the safety and efficacy of the product Selenium enriched yeast (Saccharomyces cerevisiae NCYC R397) as a feed additive for all species in accordance with Regulation (EC) No 1831/2003. Adopted on 5 December 2006. The EFSA Journal (2006) 430, p. 1-23.
   
      PRILOGA
      
         
                     Identifikacijska številka dodatka
                  
                  
                     Ime imetnika dovoljenja
                  
                  
                     Dodatek
                  
                  
                     Sestava, kemijska formula, opis, analizna metoda
                  
                  
                     Vrsta ali kategorija živali
                  
                  
                     Najvišja starost
                  
                  
                     Najmanjša vsebnost
                  
                  
                     Največja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     Največja vsebnost elementa (Se) v mg/kg popolne krmne mešanice z vsebnostjo vlage 12 %
                  
               
                     Kategorija nutritivnih dodatkov. Funkcionalna skupina: sestavine elementov v sledovih
                  
               
                     „3b8.11
                  
                  
                     —
                  
                  
                     Selenometionin, proizveden iz Saccharomyces cerevisiae
                     
                     NCYC R397 (selenizirana inaktivirana kvasovka)
                  
                  
                     
                                  
                              
                              
                                 
                                    Lastnosti dodatka:
                                 
                                 organski selen, v glavnem selenometionin (63 %) z vsebnostjo 2 000–2 400 mg Se/kg (97–99 % organskega selena)
                              
                           
                                  
                              
                              
                                 
                                    Analizna metoda
                                     (1):
                                 atomska absorpcijska spektrometrija (AAS) z Zeemanovo grafitno pečjo ali hidridom
                              
                           
                  
                     Vse vrste
                  
                  
                     —
                  
                  
                      
                  
                  
                     0,50 (skupaj)
                  
                  
                     
                                 1.
                              
                              
                                 Dodatek se vključi v popolne krmne mešanice v obliki premiksa.
                              
                           
                                 2.
                              
                              
                                 Za varnost uporabnika: med ravnanjem je treba nositi zaščito za dihala ter zaščitna očala in rokavice.
                              
                           
                  
                     28.6.2017
                  
               
      
         (1)  Podrobnosti o analiznih metodah so na voljo na naslednjem naslovu referenčnega laboratorija Skupnosti: www.irmm.jrc.be/html/crlfaa/“